വീണ്ടും ജോജുവുംഅഖില് മാരാരും ഒരു താത്വിക അവലോകം എന്ന ആദ്യ ചിത്രം റിലീസ് ചെയ്യും മുന്പേ ജോജു ജോര്ജും സംവിധായകന് അഖില് മാരാരും വീണ്ടും ഒന്നിക്കുന്നു.ജോജുവിന് ഒപ്പം തമിഴ് നടന് ബോബി സിംഹയും പ്രധാന വേഷത്തില് എത്തുന്നു. ഒരേസമയം മലയാളത്തിലും തമിഴിലുമായി ഒരുങ്ങുന്ന ചിത്രം ജോജു ആണ് നിര്മ്മിക്കുന്നത്.മറ്റു താരങ്ങളെ തീരുമാനിച്ചിട്ടില്ല. അതേസമയം തിയേറ്ററുകള് തുറന്നശേഷം ഒരു താത്വിക അവലോകനം റിലീസ് ചെയ്യാനാണ് ഒരുങ്ങുന്നത്. ജോജു ജോര്ജിനൊപ്പം നിരഞ്ജ് രാജു, അജു വര്ഗീസ് എന്നിവരും പ്രധാന വേഷത്തില് എത്തുന്നു. ഷമ്മി തിലകന്, മേജര് രവി, പ്രേംകുമാര്, ബാലാജി ശര്മ്മ, വിയാന്, ജയകൃഷ്ണന്, നന്ദന് ഉണ്ണി, മാമുക്കോയ, പ്രശാന്ത് അലക്സാണ്ടര്, പുതുമുഖം അഭിരാമി, ശൈലജ എന്നിവരാണ് മറ്റു താരങ്ങള്. അഖില് മാരാര് തന്നെ രചന നിര്വഹിച്ച ചിത്രം പൂര്ണമായും രാഷ്ട്രീയ ആക്ഷേപഹാസ്യത്തിന് പ്രാധാന്യം നല്കി യോഹന് പ്രൊഡക്ഷന്സിന്റെ ബാനറില് ഡോ. ഗീവര്ഗീസ് യോഹന്നാനാണ് നിര്മ്മിക്കുന്നത്.